Јавна установа „Спортски центар Велико Градиште“

Број: 92/2017

Датум: 9.3.2017. године

Велико Градиште

На основу члана 43. став 1. тачка 5. Статута Јавне установе „Спортски центар“ Велико Градиште („Сл.гласник општине Велико Градиште“, бр. 12/08) и члана 6. Уредбе о условима прибављања и отуђења непокретности непосредном погодбом, давања у закуп ствари у јавној својини и поступцима јавног надметања и прикупљања писмених понуда („Сл. гласникРС", бр. 24/2012, 48/2015 и 99/15) и члана 4. а у складу са чланом 3, 38, 39 и 42. Одлуке о јавној својини општине Велико Градиште („Службени гласник општине Велико Градиште“, бр. 5/16) Одлуке о измени и допуни Одлуке о јавној својини општине Велико Градиште број: 464-501/2016-01-1 од 26.12.2016. године,

 Управни одбор Јавне установе „Спортски центар“ Велико Градиште донео је

**ОДЛУКУ**

**О ПОКРЕТАЊУ ПОСТУПКА ДАВАЊА У ЗАКУП ПОСЛОВНОГ ПРОСТОРА У ЈАВНОЈ СВОЈИНИ**

1. Покреће се поступак давања у закуп пословног простора у јавној својини, у корисништву ЈУСЦВГ,и то објекта – теретана површине 178,1 m², у Великом Градишту у улици Бошка Вребалова бр. 3, постојећи на катастарским парцелама број 1895/1 и 1971/1 у К.о. Велико Градиште.
2. Предметни пословни простор издаје се у закуп у поступку јавног надметања, на одређено време, на период до 5 (пет) година, у виђеном стању.

Почетна цена закупа износи 1,5 еура/m² на месечном нивоу.

Лицитациони корак износи 20 еура на месечном нивоу.

 Цена закупа се исказује у еурима, а плаћа у динарској противвредности по средњем курсу НБС на дан плаћања.

1. Закупац је у обавези да предметни пословни простор користи искључиво за обављање делатности у области рекреације и спорта.
2. На јавном надметању могу да учествују физичка и правна лица која доставе уредну писану пријаву, са пропратном документацијом, у року и на начин одређен у огласу о јавном надметању.

1. Поступак за давање у закуп спроводи Комисија за закуп (у даљем тексту: Комисија).

Комисија је овлашћена да припрема потребну документацију и објављује оглас о јавном надметању, даје додатне информације или објашњењау вези са поступком јавног надметања, прегледа и оцењује пријавеу поступку јавног надметања, одбацује непотпуне, неуредне или неблаговремене пријаве, понуде или захтеве, води поступак јавног надметања, припрема извештај о спроведеном поступку, који достављаУправном одбору заједно са записником о спроведеном поступку.

1. У Комисију за закуп именују се:
* Милош Стојадиновић, дипл.правник;
* Новица Илић, дипл. правник;
* Бојан Милосављевић, дипл. правник.
1. Комисија је дужна да сачини и објави текст Огласа о јавном надметању у року од 7 дана од дана ступања на снагу ове Одлуке.
2. Комисија има право на накнаду за свој рад у износу од 1.000,00 динара по члану, за сваку одржану седницу.
3. Поступак јавног надметања сматра се успелим и у случају достављања једне исправне пријаве за учешће којом се подносилац пријаве региструје и присуствује јавном надметању и проглашава закупцем, ако прихвати почетну висину закупнине по којој се непокретност може дати у закуп.

 Уколико подносилац пријаве не прихвати почетну висину закупнине, губи право на враћање депозита.

1. У случају када се непокретност не изда у закуп после два узастопно спроведена поступка јавног оглашавања, почетна висина закупнине по којој се непокретност даје у закуп умањиће се на 80% од почетне тржишне висине закупнине утврђене у ставу 2. тачке 2. ове Одлуке.

У случају када се непокретност у поновљеном поступку јавног оглашавања са умањеном почетном висином закупнине, на начин и под условима из претходног става, не изда у закуп, висина закупнене се умањује на 60% од почетне тржишне висине закупнине, по којој цени ће се наставити са јавним оглашавањем.

1. Закуподавац задржава право да сваке године увећа закупнину утврђену уговором о закупу, имајући у виду тржишну висину закупнине за одређену локацију.
2. Овлашћује се Директор ЈУ Спортски центар Велико Градиште да закључи уговор о закупу предметног пословног простора.
3. На све што није уређено овим актом, непосредно ће се примењивати одредбе Закона о јавној својини („Службени гласник РС“,бр.72/11 и 88/2013), Уредбе о условима прибављања и отуђења непокретности непосредном погодбом, давања узакуп ствари у јавној својини и поступцима јавног надметања и прикупљања писмених понуда(„Службени гласник РС“ број 24/12, 48/15 и 99/15), Одлуке о јавној својини општине Велико Градиште („Службени гласник општине Велико Градиште“, број 5/16) Одлуке о измени и допуни Одлуке о јавној својини општине Велико Градиште број: 464-501/2016-01-1 од 26.12.2016. године, и других одговарајућих прописа.
4. Ова одлука ступа на снагу даном доношења.

Образложење

 Законом о јавној својини у члану 34. прописано је да се ствари у јавној својини могу дати у закуп, полазећи од тржишне висине закупнине за одређену врсту ствари, у поступку јавног надметања, односно прикупљањем писмених понуда.

 Одредбом члана 3. Одлуке о јавној својини општине Велико Градиште („Службени гласник општине Велико Градиште“, број 5/16), прописано је шта обухвата право коришћења ствари у јавној својини и ко може бити носилац права коришћења ствари у јавној својини.

 Чланом 4. Одлуке о јавној својини општине Велико Градиште прописано је да носиоци права коришћења из члана 3. ове Одлуке, имају право да ствар држе и да је користе у складу са природом и наменом ствари, да је дају у закуп и да њоме управљају у складу са уговором којим им је та ствар дата на коришћење, односно у складу са Законом.

Одредбом коју прописује чл. 38. и 39. Одлуке о јавној својини општине Велико Градиште и члан 3. Одлуке о измени и допуни Одлуке о јавној својини општине Велико Градиште број: 464-501/2016-01-1 од 26.12.2016. године, утврђена је почетна цена и начин умањења исте.

Како време трајања уговора о закупу закљученог са досадашњим закупцем предметног пословног простора истиче, то је потребно спровести поступак јавног надметања ради избора најповољнијег понуђача и закључивања новог уговора о закупу. Констатује се да су у претходном периоду спроведена четири неуспешна јавна позива у којима је дефинисани период издавања од једне године и четири неуспешна јавна позива у којима је дефинисан период издавања на пет година. УО ЈУ СЦВГ је управо због тога одлучио да предметни објекат понуди заинтресованим закупцима са новим јавним позивом на пет година закупа по цени утврђеној Одлуком о измени и допуни Одлуке о јавној својини општине Велико Градиште број: 464-501/2016-01-1 од 26.12.2016. године.

 На основу свега наведеног одлучено је као у диспозитиву.

Председник Управног одбора

Душан Бановић